Segélykoncert egy énekesért
2011. február 17. csütörtök, 12:41
Súlyos betegségben szenved a marosvásárhelyi Téglagyári Megálló énekese – az együttes székelyföldi segélykoncert-turnét tart márciusban. A 46 éves Köllő László ismert figurája az erdélyi rock-életnek: előbb az Autostop MS, majd hosszú évekig a Téglagyári Megálló énekeseként láthatta-hallhatta a közönség.
Az Angyalnak is becézett Lacinál egy autóbalesetet követő kivizsgálás során agydaganatot fedeztek fel, januárban műtéten esett át Marosvásárhelyen. Betegségéből ez azonban nem gyógyította ki, további (kemoterápiás) kezelésre van szüksége. Társai, a Téglagyári Megálló együttes tagjai ezért márciusban segélykoncert-turnét szerveznek különböző székelyföldi városokban: Székelyudvarhelyen március 11-én, pénteken este lépnek fel a helyi Shadows társaságában, a koncertet a Kossuth Lajos utcai Thunder Rock Clubban tartják. Ercsei Ferenc, az együttes vezetője elmondta, hogy a koncerteken 10 lejes belépő lesz, de elhelyeznek egy perselyt is, amibe szintén lehet adományokat elhelyezni.
Segíts, te is lehetsz Angyal!
Aki nem tud részt venni az eseményen, de támogatni szeretné Lacit, megteheti a következő bankszámlaszámokon keresztül:
LEJ - RO 18 BTRL 02701205R86465XX
FORINT - RO 59 RZBR 0000060013273102 RZBRROBU
EURO - RO 59 RZBR 0000060013273094 RZBRROBU
Segítség, nem akarok meghalni!
2011. február 10. csütörtök, 09:29
A nevem Gál Csaba, 48 éves székelyudvarhelyi lakos vagyok. 2005-ben felfedezték, hogy meg vagyok fertőzve Hepatitis C-vírussal, amit kellőképpen nem fertőtlenített orvosi eszközzel lehet elkapni. 2006-ban betegnyugdíjaztak, mert már nem lehetett segíteni, májcirrózis alakult belőle.
A kolozsvári 3-as belgyógyászati kórházban kezeltek háromhavonta 2010
októberéig. Ekkor vették észre, hogy a májam rohamosan romlani kezdett, így májcserét javasoltak. Bejutottam a bukaresti májcsere-központba 2010
novemberében, ahol elmagyarázták a veszélyeket és elmondták, az idővel harcolok, minél hamarabb élő donort kell vigyek.
Megkérek mindenkit, ha tud segíteni donorként, jelentkezzen, ha nem tud, akkor értesítsen minél több személyt, kell kerüljön egy “jó ember”, aki segít rajtam.
A donor feltételei:
– AII+ vércsoport (AII, Rh-pozitív)
– ne legyen krónikus beteg (sárgaság, cukorbeteg, szív- és érrendszeri, valamint tüdőbetegségek)
– ne legyen túlsúlyos
– 20-55 év a korhatár
– káros szenvedélyek kizárva (drog, ital, cigaretta)
– igazolás a munkahelyről vagy a munkanélküliségről
NE HAGYJATOK MEGHALNI!!!
Nem az anyagiak a lényeg, hanem az élő donor.
E-mailcímem: Ezt a címet a spamrobotok ellen védjük. Engedélyezze a Javascript használatát, hogy megtekinthesse. .
Telefon: 00 40 742 311 139.
Balázs élni akar
2010. december 23. csütörtök, 17:19
Karácsony táján talán egy kissé nyitottabbak vagyunk embertársaink gondjaira, ilyenkor inkább készek vagyunk segíteni.
Születési rendellenességekkel jött a világra októberben Székelyudvarhelyen egy kisfiú: a végtagjai egybenőttek, jellegzetes koponyaformája és arca van. A gyergyószentmiklósi szülők első és nagyon várt gyermeke Madarász Balázs Bendegúz.